3. การประกอบธุรกิจ

1.  ลักษณะผลิตภัณฑ์หรือบริการ

    ธุรกิจของบริษัท บริษัทย่อย และกิจการร่วมค้าฯ (รวมเรียกว่า “กลุ่มบริษัท”)
    สามารถแบ่งออกเป็น 5 กลุ่ม ตามลักษณะของงานที่ให้บริการ ได้แก่ งานออกแบบ จัดหา
    และรับเหมาติดตั้งระบบไฟฟ้า ระบบสื่อสารโทรคมนาคม ระบบปรับอากาศ
    ระบบสุขาภิบาลและระบบป้องกันอัคคีภัย และ งานก่อสร้างโยธา
    โดยมีรายละเอียดของงานในแต่ละกลุ่ม ดังนี้

+----------+-----------------------------------------------------------+
| ระบบไฟฟ้า | -   สถานีไฟฟ้าย่อย (Power Substation)                        |
|          |                                                           |
|          | -   ระบบจ่ายไฟ (Power Distribution)                        |
|          |                                                           |
|          | -   ระบบไฟฟ้าสำรองฉุกเฉินเวลาไฟดับ (Electrical Power Supply & |
|          |     Emergency Power Supply System)                        |
|          |                                                           |
|          | -   ระบบแสงสว่าง (Lighting System)                         |
|          |                                                           |
|          | -   ระบบโทรศัพท์ (Telephone System)                         |
|          |                                                           |
|          | -   ระบบเสียง (Public Address System)                      |
|          |                                                           |
|          | -   ระบบเครื่องรับสัญญาณหลัก (Master Antenna)                  |
|          |                                                           |
|          | -   ระบบรักษาความปลอดภัย (Security System)                  |
|          |                                                           |
|          | -   ระบบสายล่อฟ้า (Lightning Protection System)             |
|          |                                                           |
|          | -   ระบบควบคุมอาคารอัตโนมัติ (Building Automation System) และ |
|          |                                                           |
|          | -   ระบบการจัดการพลังงาน (Energy Management System)         |
|          |                                                           |
|          | -   Solar Power System                                    |
+----------+-----------------------------------------------------------+
| ร        | -   ระบบเชื่อมโยงเครือข่ายเคเบิ้ลใยแก้ว (Optical Fiber)          |
| ะบบสื่อสาร |                                                           |
| โ        | -   ระบบโทรศัพท์ TDMA (Time Division Multiple Access) และ   |
| ทรคมนาคม |                                                           |
|          | -   ระบบโทรศัพท์ไร้สาย (Wireless Telephone System)           |
|          |                                                           |
|          | -   Telecommunication System                              |
|          |                                                           |
|          | -   Telephone System                                      |
+----------+-----------------------------------------------------------+
| ระบบ     | -   ระบบปรับอากาศขนาดใหญ่ (Air Conditioning System)         |
| ปรับอากาศ |                                                           |
|          | -   ระบบระบายอากาศ (Ventilation)                          |
|          |                                                           |
|          | -   ระบบห้องทำความเย็น (Refrigeration)                      |
|          |                                                           |
|          | -   ระบบห้องสะอาด (Clean Room)                             |
|          |                                                           |
|          | -   ระบบควบคุมอุณหภูมิและความชื้น (Automatic Temperature and    |
|          |     Humidity Control System)                              |
|          |                                                           |
|          | -   ระบบอัดอากาศในบันไดหนีไฟ (Pressurized Stairs) และ        |
|          |                                                           |
|          | -   ระบบควบคุมปริมาณอากาศ (Variable Air Volume or VAV)      |
|          |                                                           |
|          | -   District Cooling System                               |
+----------+-----------------------------------------------------------+
| ระบบ     | -   ระบบท่อประปา (Plumbing System)                         |
| สุขาภิบาลแ |                                                           |
| ละระบบป้อ | -   ระบบผลิตไอน้ำและน้ำร้อน (Steam Boiler and Hot Water       |
| งกันอัคคีภัย |     System)                                               |
|          |                                                           |
|          | -   ระบบบำบัดน้ำเสีย (Waste Water and Sewage Treatment)      |
|          |                                                           |
|          | -   ระบบน้ำดื่ม (Drinking Water System)                      |
|          |                                                           |
|          | -   สระว่ายน้ำ (Swimming Pool)                              |
|          |                                                           |
|          | -   ระบบแก๊ส (Gas System)                                  |
|          |                                                           |
|          | -   ระบบระบายน้ำทิ้ง (Drainage)                              |
|          |                                                           |
|          | -   ระบบดับเพลิงแบบหัวฉีดโปรยน้ำ (Sprinkler System)            |
|          |                                                           |
|          | -   ระบบสารสะอาดดับเพลิง (FM 200 System)                    |
|          |                                                           |
|          | -   ระบบสัญญาณเตือนอัคคีภัย (Fire Alarm System)                |
|          |                                                           |
|          | -   ระบบดับเพลิงด้วยแก๊สคาร์บอนไดออกไซด์ (CO₂ System)           |
|          |                                                           |
|          | -   ระบบท่อดับเพลิงและควบคุม (Fire Pumps and Controller) และ  |
|          |                                                           |
|          | -   อุปกรณ์ดับเพลิง (Fire Extinguish Equipment)               |
+----------+-----------------------------------------------------------+
| งานก่อ    | นอกจากการให้บริการออกแบบ จัดหา                               |
| สร้างโยธา | และติดตั้งงานระบบวิศวกรรมอย่างครบวงจรแล้ว                       |
|          | บริษัทและยูนิมายังประกอบธุรกิจรับเหมาก่อสร้างงานโยธาทั่วไป            |
|          | โดยครอบคลุมถึงการก่อสร้างอาคารสำนักงาน อาคารพาณิชย์ โรงพยาบาล    |
|          | ศูนย์การค้า สถาบันการศึกษา โรงแรม ที่พักอาศัย โรงงานอุตสาหกรรม      |
|          | เป็นต้น                                                     |
+----------+-----------------------------------------------------------+

3.2 การตลาดและภาวะการแข่งขัน

3.2.1 กลยุทธ์การแข่งขัน

ในการกำหนดกลยุทธ์การแข่งขันและนโยบายการดำเนินธุรกิจของกลุ่มบริษัท
นอกจากการมุ่งเน้นความสามารถในการรักษาสัดส่วนการตลาดภายใต้สภาวะที่มีการแข่งขันสูงเนื่องจากภาวะเศรษฐกิจชะลอตัวในปัจจุบัน
กลุ่มบริษัทยังมุ่งเสริมสร้างความสามารถในการแข่งขันในระยะยาวด้วย
กลยุทธ์การแข่งขันและนโยบายการดำเนินธุรกิจของกลุ่มบริษัทมีดังนี้

(1) ชื่อเสียงและประสบการณ์ของกลุ่มวิศวกรผู้บริหาร
    นอกเหนือจากความสามารถในการบริหารงาน
    ซึ่งสามารถพิสูจน์ได้จากการนำพากลุ่มบริษัทให้อยู่รอดผ่านพ้นวิกฤตการณ์ทางเศรษฐกิจในปี
    2540 และบริหารจัดการให้บริษัทมีการเติบโตอย่างต่อเนื่อง
    วิศวกรผู้บริหารของกลุ่มบริษัทมีความรู้และประสบการณ์การทำงานภาคปฏิบัติในงานวิศวกรรมมากกว่า
    20 ปี และมีชื่อเสียงเป็นที่ยอมรับอย่างกว้างขวางในวงการ
    ทำให้สามารถมีส่วนช่วยตรวจสอบดูแลการทำงานของวิศวกรระดับผู้จัดการโครงการอีกต่อหนึ่ง
    นอกจากนี้หากมีการเปลี่ยนแปลงทางเทคโนโลยีที่จะต้องนำเทคโนโลยีที่ทันสมัยมาใช้หรือการเปลี่ยนแปลงทางวิศวกรรมอื่นๆ
    กลุ่มบริษัทจะมีความสามารถในการนำมาใช้ได้อย่างรวดเร็ว

(2) ผลงานอันเป็นที่ยอมรับในอดีต
    ด้วยคุณภาพของผลงานและบริการในอดีตของกลุ่มบริษัทที่ได้สร้างความพึงพอใจให้กับลูกค้า
    ลูกค้าจำนวนมากได้ให้ความเชื่อถือและความไว้วางใจในการกลับมาใช้บริการของกลุ่มบริษัทอีก
    รวมทั้งได้แนะนำต่อไปยังลูกค้าอื่นๆ ด้วย
    ดังนั้นกลุ่มบริษัทจึงมีนโยบายหลักในการที่จะรักษาและเสริมสร้างชื่อเสียงของบริษัท
    โดยดำเนินการ ดังนี้

-   การรักษาคุณภาพของผลงานให้เป็นไปตามมาตรฐานที่ยอมรับ

-   การดำรงไว้ซึ่งความซื่อสัตย์ต่อวิชาชีพและมีจรรยาบรรณที่ดีต่องานในสัญญา

-   การดำเนินงานในแต่ละโครงการให้แล้วเสร็จตามกำหนดการที่ได้ตกลงไว้กับลูกค้า

-   การดูแลผลประโยชน์ของลูกค้าเสมือนหนึ่งว่าบริษัทคือเจ้าของโครงการดังกล่าวด้วย และ

-   การบริการหลังการขายและหลังหมดสัญญาบริการ

(3) ความสามารถของบุคลากร
    กลุ่มบริษัทมีนโยบายส่งเสริมและพัฒนาบุคลากรซึ่งนับเป็นทรัพยากรที่สำคัญที่สุดของกลุ่มบริษัท
    เพื่อพัฒนาประสิทธิภาพในการดำเนินงานและดำรงไว้ซึ่งความสามารถในการแข่งขัน ดังนี้

-   การพัฒนาความรู้และความสามารถของพนักงานอย่างต่อเนื่อง
    ทั้งในด้านความรู้ทางเทคนิควิชาการและ
    การจัดการ

-   การสร้างจิตสำนึกความรับผิดชอบต่องาน

-   การสร้างบรรยากาศการทำงานที่เป็นมิตร

-   การทำงานเป็นทีม การประสานงานระหว่างทีมวิศวกรและบุคลากรภายในองค์กร
    เพื่อให้บรรลุซึ่งวัตถุประสงค์ในการให้บริการที่ดีเยี่ยมแก่ลูกค้า

-   การนำเอาระบบ Balance Scores Card (BSC)
    เข้ามาใช้วัดผลการดำเนินงานของหน่วยงานและบุคคล

(4) สถานะทางการเงินที่เข้มแข็ง กลุ่มบริษัทให้ความสำคัญกับโครงสร้างทางการเงินที่มั่นคง
    โดยการรักษาอัตราส่วนของหนี้สินต่อส่วนของผู้ถือหุ้นให้อยู่ในระดับต่ำ
    และระดับสภาพคล่องที่เหมาะสมจะช่วยลดความเสี่ยงในการประกอบธุรกิจและสร้างความมั่นใจให้กับลูกค้า
    ซึ่ง ณ วันที่ 31 ธันวาคม 2549 บริษัทมีอัตราส่วนของหนี้สินต่อส่วนของผู้ถือหุ้น 1.8 เท่า
    และมีอัตราส่วนสภาพคล่อง 1.3 เท่า นอกจากนั้น
    ยังมีวงเงินสินเชื่อหมุนเวียนที่ได้รับการสนับสนุนจากธนาคารหลายแห่งเพื่อใช้ในการดำเนินการ

(5) ประสิทธิภาพในการจัดการ
    กลุ่มบริษัทมีนโยบายที่จะพัฒนาระบบการทำงานและการจัดการส่วนกลางอย่างต่อเนื่อง
    เพื่อเพิ่มประสิทธิภาพในการทำงานและพัฒนาความสามารถในการตอบสนองความต้องการของลูกค้า
    การได้รับการรับรองระบบบริหารคุณภาพ ISO 9001 Version 2000 ในปี 2546 เมื่อวันที่
    2 ตุลาคม 2546 ที่ผ่านมาจากบริษัท BVQI จำกัด นอกจากนี้บริษัทยังได้เริ่มนำระบบ
    Enterprise Resource Planning (ERP) มาใช้ โดยระบบ ERP
    เป็นระบบสารสนเทศที่จะช่วยในการควบคุมต้นทุนโครงการ เพื่อประสิทธิภาพในการทำงาน
    โดยลดขั้นตอนที่ซ้ำซ้อน และสามารถประมวลผลข้อมูลในลักษณะ Real Time
    สำหรับผู้บริหารในการวิเคราะห์และตัดสินใจ

(6) การจัดซื้อที่มีประสิทธิภาพ
    กลุ่มบริษัทได้มีการกำหนดนโยบายในการจัดซื้อเพื่อสร้างความโปร่งใสและสร้างการแข่งขันระหว่างผู้จัดจำหน่ายวัตถุดิบต่างๆ
    เพื่อเป็นการรับประกันว่าต้นทุนของบริษัทอยู่ในระดับที่เหมาะสม

    3.2.2 กลุ่มลูกค้าเป้าหมาย การจำหน่าย และช่องทางการจำหน่าย

    ลักษณะลูกค้าของกลุ่มบริษัทสามารถแบ่งได้เป็น 2 ประเภท คือ ลูกค้าภาคเอกชน เช่น
    อาคารสำนักงาน อาคารพาณิชย์ ที่อยู่อาศัย โรงแรม โรงพยาบาล ศูนย์การค้า
    โรงงานอุตสาหกรรม เป็นต้น และภาครัฐ ซึ่งประกอบด้วยหน่วยงานราชการและรัฐวิสาหกิจ
    โดยสัดส่วนการให้บริการแก่ลูกค้าแต่ละประเภทในช่วง 3 ปีที่ผ่านมา

    หน่วย : ล้านบาท

  ---------------- ----------- -------- ----------- -------- ---------- -------
  ประเภท           ปี 2549               ปี 2548               ปี 2547     

                   มูลค่า        ร้อยละ    มูลค่า        ร้อยละ    มูลค่า       ร้อยละ

  ภาคเอกชน         13,726.45   81.89    4,536.97    18.91    3,376.20   83.40

  ภาครัฐ            3,036.31    18.11    19,455.26   81.09    671.93     16.60

  รวม              16,762.76   100.00   23,992.23   100.00   4,048.13   100.0
  ---------------- ----------- -------- ----------- -------- ---------- -------

ลูกค้าของกลุ่มบริษัทส่วนใหญ่เป็นลูกค้าภาคเอกชน
เนื่องจากในการเข้าร่วมประมูลงานจากภาครัฐจะต้องคำนึงถึงรายละเอียดและคุณสมบัติตามข้อกำหนด
(Terms of Reference หรือ TOR) ของแต่ละหน่วยงานราชการที่เป็นผู้จ้าง
โดยผู้ที่จะเข้าร่วมประมูลงานกับภาครัฐจะต้องเป็นผู้ที่มีผลงานในอดีตหรือมีรายชื่อขึ้นทะเบียนกับหน่วยงานราชการนั้นๆ
ในปัจจุบันกลุ่มบริษัทมีชื่อขึ้นทะเบียนไว้กับหน่วยงานราชการ เช่น การไฟฟ้าส่วนภูมิภาค
การประปาส่วนภูมิภาค และธนาคารแห่งประเทศไทย เป็นต้น อย่างไรก็ตาม
กลุ่มบริษัทมีนโยบายที่จะขึ้นทะเบียนกับหน่วยงานต่างๆ มากขึ้น
เพื่อเพิ่มความสามารถในการรับงานในส่วนของภาครัฐบาล
เนื่องจากภาครัฐบาลมีนโยบายการลงทุนในระบบสาธารณูปโภคต่างๆ
โดยเฉพาะอย่างยิ่งในด้านพลังงานไฟฟ้า, ขนส่งมวลชน และสื่อสารโทรคมนาคม อย่างต่อเนื่อง
และเมื่อปลายปี 2548 บริษัทได้เข้าร่วมโครงการบ้านเอื้ออาทร
ซึ่งเป็นโครงการของรัฐมีมูลค่างานรวม 16.8 พันล้านบาท
เข้ารับการก่อสร้างและติดตั้งงานระบบของจุฬาลงกรณ์มหาวิทยาลัย มูลค่างาน 2.7 พันล้านบาท

ในการรับงานของกลุ่มบริษัทจะมีทั้งการเป็นผู้รับเหมาโดยตรงจากลูกค้าและผ่านการรับเหมาช่วง
ซึ่งในปัจจุบันประมาณร้อยละ 90 ของมูลค่างานรวมทั้ง 2 ประเภท มาจากการประมูลงาน
ในขณะที่ส่วนที่เหลือมาจากการติดต่อเจรจาต่อรอง
โดยส่วนใหญ่แล้วกลุ่มบริษัทจะรับงานจากการเป็นผู้รับเหมาโดยตรงจากลูกค้า
เนื่องจากจะได้รับราคาและเงื่อนไขการชำระเงินที่ดีกว่า
ส่วนการรับเหมาช่วงนั้นกลุ่มบริษัทใช้เพื่อเป็นการเพิ่มช่องทางเข้าหาลูกค้าและช่องทางการจำหน่าย
โดยผ่านบริษัทก่อสร้างขนาดใหญ่หรือบริษัทก่อสร้างญี่ปุ่น เช่น บริษัท อิตาเลี่ยนไทย จำกัด (มหาชน)
,บริษัท ช.การช่าง จำกัด (มหาชน) ,บริษัท ไทย-โอบายาชิ จำกัด
เพื่อเป็นการสร้างผลงานทางด้านงานของภาครัฐ และผลงานทางด้านโรงงานอุตสาหกรรมญี่ปุ่น
เนื่องจากโดยส่วนใหญ่การประมูลงานของภาครัฐหรือบริษัทญี่ปุ่นจะเป็นลักษณะสัญญาเดียวสำหรับงานรับเหมาก่อสร้างและงานระบบวิศวกรรม
และผู้รับเหมาก่อสร้างหลักจะให้ผู้รับเหมาช่วงเป็นผู้ดำเนินการงานระบบวิศวกรรม
โดยสัดส่วนงานของบริษัทระหว่างการติดต่อลูกค้าโดยตรงและผ่านการรับเหมาช่วงในระยะ 3
ปีที่ผ่านมา เป็นดังนี้

หน่วย : ล้านบาท

  ------------------- ----------- -------- ----------- -------- ---------- --------
  ประเภท              ปี 2549               ปี 2548               ปี 2547     

                      มูลค่า        ร้อยละ    มูลค่า        ร้อยละ    มูลค่า       ร้อยละ

  การติดต่อลูกค้าโดยตรง   16,707.12   99.67    22,812.02   95.08    2,343.89   57.90

  การรับเหมาช่วง        55.64       0.33     1,180.21    4.92     1,704.24   42.10

  รวม                 16,762.76   100.00   23,992.23   100.00   4,048.13   100.00
  ------------------- ----------- -------- ----------- -------- ---------- --------

ในช่วงปี 2545 กลุ่มบริษัทได้เข้าร่วมการประมูลประมาณ 190 โครงการ
และชนะการประมูลทั้งสิ้น28 โครงการ คิดเป็นมูลค่างานรวม 6,600 ล้านบาท และ 761 ล้านบาท
ตามลำดับ และในช่วงปี 2546 กลุ่มบริษัทได้เข้าร่วมการประมูลประมาณ 244 โครงการ
และชนะการประมูลทั้งสิ้น 55 โครงการ คิดเป็นมูลค่างานประมาณ 12,000 ล้านบาท และ 5,000
ล้านบาท ตามลำดับ นอกจากนี้ กลุ่มบริษัทมุ่งที่จะสร้างความสัมพันธ์อันดีกับลูกค้า
เพื่อสร้างโอกาสในการได้รับงานโครงการใหม่ๆ จากลูกค้าเดิมในอนาคต โดยในช่วง 3 ปีที่ผ่านมา
สัดส่วนงานของกลุ่มบริษัทที่ได้รับจากลูกค้าใหม่และลูกค้าเดิมเฉลี่ยประมาณร้อยละ 44 และ ร้อยละ
56 ตามลำดับ ลูกค้าเดิมของบริษัทซึ่งให้ความเชื่อถือและไว้วางใจบริษัท เช่น
ห้างสรรพสินค้าโรบินสัน โรงพยาบาลในเครือวิภาวดี โรงแรมในเครือภูเก็ตอาร์คาเดียร์
ท้อปส์ซุปเปอร์เซ็นเตอร์ เทสโก้-โลตัส และ ห้างสรรพสินค้าเซ็นทรัลพลาซ่า

ปี 2547 กลุ่มบริษัทได้เข้าร่วมการประมูลประมาณ 200 โครงการ และชนะการประมูลทั้งสิ้น 25
โครงการ คิดเป็นมูลค่างานรวม 25,000 ล้านบาท และ 4,048.13 ล้าน ตามลำดับ

ปี 2548 กลุ่มบริษัทได้เข้าร่วมการประมูลประมาณ 139 โครงการ และชนะการประมูลทั้งสิ้น 36
โครงการ คิดเป็นมูลค่างานรวม 39,733.18 ล้านบาท และ 23,992.23 ล้านบาท ตามลำดับ

ปี 2549 กลุ่มบริษัทได้เข้าร่วมการประมูลประมาณ 101 โครงการ และชนะการประมูลทั้งสิ้น 20
โครงการ คิดเป็นมูลค่างานรวม 38,700 ล้านบาท และ 16,762.76 ล้านบาท ตามลำดับ

3.  ภาวะอุตสาหกรรมและการแข่งขัน

ภาวะและแนวโน้มของอุตสาหกรรม

ในปี 2549 อุตสาหกรรมก่อสร้างภายในประเทศมีการขยายตัวประมาณ 5.0% ซึ่งต่ำกว่าปี 2548
(6.8%)
เนื่องจากจำนวนโครงการในช่วงปีที่ผ่านมามีจำนวนลดลงและการชะลอการประมูลโครงการก่อสร้างขนาดใหญ่ของภาครัฐบาลในขณะที่อัตราการเจริญเติบโตทางเศรษฐกิจในปี
2549 อยู่ในระดับ 4.5%
ซึ่งเป็นผลสืบเนื่องมาจากการชะลอตัวลงของการใช้จ่ายด้านการบริโภคของครัวเรือน
ประกอบกับราคาน้ำมันที่สูงขึ้น, อัตราเงินเฟ้อและอัตราดอกเบี้ยที่สูงขึ้น อย่างไรก็ตาม
จากการคาดการของสำนักงานพัฒนาเศรษฐกิจและสังคมแห่งชาติที่คาดว่าแนวโน้มเศรษฐกิจในปี
2550 จะยังคงขยายตัวต่อไปอีก ในอัตราประมาณ 5%
โดยมีการลงทุนเพิ่มขึ้นของภาคเอกชนและภาครัฐเพิ่มขึ้น
เป็นส่วนที่ทำอุตสาหกรรมก่อสร้างมีแนวโน้มที่จะเจริญเติบโตต่อไป
ในส่วนของบริษัทซึ่งมีศักยภาพและความพร้อมสามารถที่จะเข้ารับงานโครงการทั้งขนาดกลางและขนาดใหญ่
และสามารถเป็นได้ทั้งผู้รับเหมาตรงกับเจ้าของโครงการและผู้รับเหมาช่วง
ซึ่งในส่วนนี้น่าจะเป็นส่วนที่ทำให้บริษัทสามารถรับงานได้เพิ่มขึ้น
นอกจากนั้นจากการที่บริษัทได้รับงานโครงการบ้านเอื้ออาทรของรัฐบาลเมื่อปลายปี 2548
ซึ่งมีมูลค่างานรวมถึง 16.8 พันล้านบาท โดยมีระยะเวลาของโครงการจากปี 2549 ถึงปี 2552
และจากงานในโครงการนี้คาดว่าบริษัทจะมีงานอย่างต่อเนื่องเฉลี่ยไม่ต่ำกว่าปีละ 4 พันล้านบาท
ส่วนงานในตลาดต่างประเทศโดยเฉพาะตะวันออกกลาง
ซึ่งยังคงมีการเจริญเติบโตของการก่อสร้างสูงมากในระยะ 2-3 ปีข้างหน้า
จะเป็นอีกช่องทางหนึ่งที่ทำให้บริษัทขยายฐานรายได้ ได้มากขึ้น โดยเมื่อเดือนธันวาคม 2549
บริษัทได้รับงานใน Dubai เพิ่มขึ้นอีกจำนวน 11 พันล้านบาท
ซึ่งสามารถสร้างรายได้ให้บริษัทได้ในช่วงระยะเวลา 3 ปีต่อไป

ภาวะการแข่งขัน

แม้ว่าอุตสาหกรรมก่อสร้างมีการแข่งขันที่สูง
แต่ในขณะเดียวกันปริมาณความต้องการงานบริการออกแบบ จัดหา
และรับเหมาติดตั้งงานระบบวิศวกรรมทั้งโครงการที่เกิดขึ้นใหม่ และโครงการเก่าที่ต้องการปรับปรุง
ดังนั้น โอกาสในการเติบโตของธุรกิจยังคงมีอยู่มาก
โดยเฉพาะผู้รับเหมาที่มีคุณภาพและมีฐานะทางการเงินที่เข้มแข็งจะมีข้อได้เปรียบในการแข่งขันสูง
เนื่องจากผู้รับเหมาที่มีความสามารถและประสบการณ์ในการดำเนินงานมีความยืดหยุ่นในการรับงานทั้งขนาดใหญ่
กลาง และขนาดเล็ก
และมีอำนาจในการเจรจาต่อรองกับผู้จัดจำหน่ายวัสดุและอุปกรณ์เพื่อให้ได้ราคาและเงื่อนไขที่ดีกว่า
ซึ่งบริษัทมีคุณสมบัติต่าง ๆ ดังข้างต้น
จึงส่งผลให้บริษัทมีโอกาสชนะการประมูลงานด้วยข้อเสนอด้านราคาที่ดีกว่า
และสามารถสร้างความมั่นใจให้กับลูกค้าได้มากกว่า
ดังจะเห็นได้จากผลงานในอดีตที่บริษัทได้ควบคุมและบริหารโครงการให้แล้วเสร็จทันต่อกำหนดการด้วยคุณภาพตามมาตรฐานที่ลูกค้ากำหนด
รวมทั้งความสามารถในการทำกำไรของบริษัทในช่วงที่ผ่านมา ทั้งนี้
จากการที่ธุรกิจของบริษัทครอบคลุมถึงลูกค้าในกลุ่มการก่อสร้างเพื่อการอยู่อาศัย
การก่อสร้างเชิงพาณิชย์ และการก่อสร้างเชิงอุตสาหกรรม ซึ่งเป็นทั้งโครงการก่อสร้างใหม่
และงานปรับปรุงและพัฒนาระบบวิศวกรรมสำหรับอาคารหรือโรงงานเดิม
ดังนั้นผลกระทบจากปัจจัยลบในภาคธุรกิจหนึ่งธุรกิจใดจึงมีผลกระทบต่อกลุ่มบริษัทค่อนข้างจำกัดเมื่อเทียบกับบริษัทคู่แข่งอื่นๆ

นอกจากนั้น การที่บริษัทได้ขยายธุรกิจไปยังประเทศกาตาร์ (Qatar)
และสาธารณรัฐอาหรับอิมิเรตส์ (UAE)
ซึ่งเป็นประเทศที่มีการขยายตัวของธุรกิจก่อสร้างค่อนข้างสูงในระยะ 2 - 3 ปี ข้างหน้า
จะเป็นส่วนสำคัญในการขยายธุรกิจเพิ่มขึ้นของบริษัทต่อไป

นอกจากการแข่งขันระหว่างบริษัทผู้รับเหมาไทยแล้ว ยังมีผู้รับเหมาต่างชาติ
และกิจการร่วมทุนระหว่างผู้รับเหมาต่างชาติกับผู้รับเหมาไทย เป็นคู่แข่ง
โดยการประเมินส่วนแบ่งทางการตลาดสามารถทำได้ยาก
เนื่องจากไม่มีหน่วยงานหรือองค์กรที่จัดเก็บรวบรวมข้อมูลไว้
อีกทั้งการจัดกลุ่มของผู้รับเหมาโดยแยกตามความชำนาญ ประสบการณ์ และคุณภาพของผลงาน
ก็สามารถทำได้ยาก
เนื่องจากการติดตั้งเพื่อให้ระบบทำงานได้นั้นเป็นเรื่องที่ค่อนข้างง่ายสำหรับวิศวกรที่ผ่านการทำงานมา
แต่คุณภาพ ความประณีต และอายุการใช้งานของงานติดตั้ง
ตลอดจนความสามารถในการเตรียมระบบงานที่มีความซับซ้อนเป็นสิ่งที่ผู้รับเหมาแต่ละกลุ่มจะมีความสามารถที่แตกต่างกันและต้องอาศัยระยะเวลาในการพิสูจน์เพื่อจัดกลุ่มความชำนาญ

ในปัจจุบัน บริษัทที่ประกอบธุรกิจออกแบบ จัดหา และรับเหมาติดตั้งงานระบบวิศวกรรมที่สำคัญ มีดังนี้

  หน่วย: ล้านบาท

  ------------------------------- ------------------- --------------------
  รายชื่อ                           รายได้รวม            การเติบโตของรายได้/ปี

  บมจ. เพาเวอร์ไลน์ เอ็นจิเนียริ่ง       8,765.16            48.06

  บมจ. เค-เทค คอนสตรัคชั่น           3,323.61            4.95

  บมจ. อี. เอ็ม. ซี.                 1,700.64            9.61

  บมจ. แอสคอน คอนสตรัคชั่น           1,179.44            76.80

  บมจ. อิตาเลียนไทย ดีเวล็อปเมนต์      50,653.28           3.75

  บมจ. ซิโน-ไทย เอ็นจิเนียริ่ง แอนด์     15,786.66           12.17
  คอนสตรัคชั่น                                           

  บมจ. ช.การช่าง                   30,313.91           44.47

  บมจ. ซีฟโก้                       1,538.93            110.62

  บมจ. ปิกนิค คอร์ปอเรชั่น             8,959.90            -41.58
  ------------------------------- ------------------- --------------------

ที่มา : www.knowledge.reuters.com

3.3 การจัดหาผลิตภัณฑ์หรือบริการ

3.3.1 กำลังการผลิต

ธุรกิจให้บริการออกแบบ จัดหา รับเหมาติดตั้งงานระบบวิศวกรรม
และรับเหมาก่อสร้างเป็นธุรกิจที่ต้องอาศัยความชำนาญเฉพาะด้านในระบบวิศวกรรม
ตลอดจนความสามารถในการบริหารโครงการให้สำเร็จลุล่วงตามความต้องการของลูกค้า
ทั้งในด้านคุณภาพของงานและระยะเวลาแล้วเสร็จ
ภายใต้ต้นทุนโครงการที่สามารถสร้างผลกำไรให้กับบริษัท ดังนั้น
ปัจจัยสำคัญที่กำหนดกำลังการผลิตของกลุ่มบริษัท ได้แก่

-   จำนวนวิศวกร ทั้งวิศวกรในระดับผู้อำนวยการโครงการ (Project Director)
    ผู้จัดการโครงการ (Project Manager) วิศวกรผู้ควบคุมงาน (Project Engineer)
    และวิศวกรประจำหน่วยงาน (Engineer)

-   จำนวนผู้รับเหมาช่วงที่มีประสบการณ์และความเชี่ยวชาญในการทำงานแต่ละประเภท

-   เงินทุนหมุนเวียนที่เพียงพอและเหมาะสมกับขนาดของงาน

    เพื่อให้สามารถส่งมอบงานที่มีคุณภาพให้แก่ลูกค้าภายใต้เงื่อนไขเวลาที่จำกัด
    จำนวนวิศวกรของบริษัท
    และผู้รับเหมาช่วงที่จะรับผิดชอบในแต่ละโครงการจะขึ้นอยู่กับขนาดและความสลับซับซ้อนของงานเป็นสำคัญ

    วิศวกร

    ณ วันที่ 31 ธันวาคม 2549 บริษัทมีวิศวกรทั้งสิ้น 228 คน
    โดยแบ่งเป็นวิศวกรระดับผู้อำนวยการโครงการ (Project Director) รวม 10 คน
    ผู้จัดการโครงการ (Project Manager) รวม 33 คน วิศวกรผู้ควบคุมงาน (Project
    Engineer) รวม 20 คน และวิศวกรประจำหน่วยงาน (Engineer) รวม 165 คน
    วิศวกรผู้ควบคุมงานและวิศวกรประจำหน่วยงานสามารถแบ่งตามระบบวิศวกรรมออกเป็น
    ระบบไฟฟ้าและระบบสื่อสารโทรคมนาคม ระบบปรับอากาศ
    ระบบสุขาภิบาลและระบบป้องกันอัคคีภัย และงานก่อสร้างโยธา ได้ดังนี้

+--------------+---------+----------+----------+-----------+----------+
| ระดับ         | ร       | ร        | ระบบ     | ร         | งานก่อ    |
|              | ะบบไฟฟ้า | ะบบสื่อสาร | ปรับอากาศ | ะบบสุขาภิบา | สร้างโยธา |
|              |         |          |          | ลและระบบป |          |
|              |         | โ        |          | ้องกันอัคคีภัย |          |
|              |         | ทรคมนาคม |          |           |          |
+--------------+---------+----------+----------+-----------+----------+
| ว            | 4       | -        | 4        | 1         | 1        |
| ิศวกรระดับผู้อำน |         |          |          |           |          |
| วยการโครงการ |         |          |          |           |          |
+--------------+---------+----------+----------+-----------+----------+
| ผ            | 12      | 1        | 5        | 5         | 10       |
| ู้จัดการโครงการ |         |          |          |           |          |
+--------------+---------+----------+----------+-----------+----------+
| วิศ           | 8       | -        | 3        | 6         | 3        |
| วกรผู้ควบคุมงาน |         |          |          |           |          |
+--------------+---------+----------+----------+-----------+----------+
| วิศวกร        | 59      | 5        | 21       | 31        | 49       |
| ประจำหน่วยงาน |         |          |          |           |          |
+--------------+---------+----------+----------+-----------+----------+

สำหรับยูนิมา ณ วันที่ 31 ธันวาคม 2549 มีจำนวนวิศวกรทั้งสิ้น 81 คน
โดยสามารถแบ่งตามตำแหน่งได้ดังนี้

  -------------------------------------------- --------------------------
  ระดับ                                         งานก่อสร้างโยธา

  วิศวกรระดับผู้อำนวยการโครงการ                    5

  ผู้จัดการโครงการ                                18

  วิศวกรผู้ควบคุมงาน                               4

  วิศวกรประจำหน่วยงาน                            54
  -------------------------------------------- --------------------------

ความสามารถในการรับงานของบริษัทจะขึ้นอยู่กับความสามารถในการควบคุมงานของวิศวกรระดับผู้อำนวยการโครงการและผู้จัดการโครงการ
และความสามารถในการควบคุมการทำงานของผู้รับเหมาช่วง เป็นสำคัญ จากประสบการณ์ที่ผ่านมา
วิศวกรผู้อำนวยการโครงการและผู้จัดการโครงการแต่ละคนจะสามารถควบคุมงานคิดเป็นมูลค่าโดยเฉลี่ยประมาณ
500 ล้านบาท

ผู้รับเหมาช่วง

ปัจจุบัน บริษัทมีทีมผู้รับเหมาช่วงทั้งสิ้นประมาณ 394 ราย คิดเป็นจำนวนช่างติดตั้งทั้งสิ้นประมาณ
4,000 คน
โดยผู้รับเหมาช่วงแต่ละทีมจะมีประสบการณ์ในการทำงานแต่ละระบบวิศวกรรมโดยเฉพาะ
ซึ่งปกติการว่าจ้างผู้รับเหมาช่วงแต่ละรายสำหรับงานในแต่ละโครงการจะมีมูลค่างานไม่สูงมากนัก
ในกรณีที่มูลค่างานที่บริษัทจ้างผู้รับเหมาช่วงต่อรายสูงกว่า 10 ล้านบาท
บริษัทได้กำหนดนโยบายให้ผู้รับเหมาช่วงทำสัญญากับบริษัท
และต้องให้หลักประกันการปฏิบัติตามสัญญาไว้กับบริษัทเช่นเดียวกับที่ทางบริษัทจัดทำให้แก่ลูกค้า
โดยการชำระเงินแก่ผู้รับเหมาช่วงทั้งในกรณีปกติและกรณีที่มีการทำสัญญาจะเป็นไปตามส่วนของงานที่แล้วเสร็จ
โดยต้องมีวิศวกรระดับผู้จัดการโครงการของบริษัทเป็นผู้ตรวจรับงานและอนุมัติ อย่างไรก็ตาม
ในปัจจุบันบริษัทไม่มีการว่าจ้างผู้รับเหมาช่วงรายใดที่มีมูลค่างานสูงกว่า 30 ล้านบาท
เนื่องจากบริษัทต้องการสร้างความมั่นใจว่าผู้รับเหมาช่วงแต่ละรายมีกำลังและมีศักยภาพในการทำงาน
เพื่อการบริการที่ลูกค้าเกิดความพึงพอใจมากที่สุด
และเพื่อลดการพึ่งพาผู้รับเหมาช่วงรายหนึ่งรายใดมากเกินไป
อันจะทำให้เกิดความเสี่ยงจากการที่ผู้รับเหมาช่วงรายนั้นไม่ปฏิบัติตามข้อกำหนดของบริษัทหรือละทิ้งงาน

ทั้งนี้ หน้าที่ของทีมผู้รับเหมาช่วง
คือการติดตั้งอุปกรณ์ระบบหรืองานก่อสร้างตามแบบสำหรับใช้ในการติดตั้งจริง (Shop Drawing)
ซึ่งได้รับการอนุมัติจากลูกค้า ภายใต้การควบคุมงานของวิศวกรและโฟร์แมนของบริษัท

เงินทุนหมุนเวียน

ในการรับเหมางานติดตั้งระบบวิศวกรรมโดยทั่วไป เมื่อมีการลงนามในสัญญาจ้างงาน
บริษัทจะได้รับเงินล่วงหน้าจากลูกค้า (Advanced Payment) ซึ่งคิดเป็นประมาณร้อยละ 10-15
ของมูลค่างาน เพื่อนำมาใช้จ่ายเป็นเงินทุนหมุนเวียนสำหรับโครงการ
โดยบริษัทจะต้องนำหนังสือค้ำประกันเงินรับล่วงหน้า (Advanced Payment Bond) มาแลกเปลี่ยน
นอกจากนี้บริษัทต้องมีการวางหนังสือค้ำประกันสัญญา (Performance Bond)
ไว้กับผู้ว่าจ้างตลอดอายุของโครงการ
โดยหลังจากการติดตั้งแล้วเสร็จและมีการส่งมอบงานให้แก่ลูกค้าแล้ว
บริษัทยังต้องค้ำประกันผลงานต่อไป เป็นระยะเวลาประมาณ 1-2 ปี
โดยการวางหนังสือค้ำประกันผลงาน (Maintenance หรือ Retention Bond) ไว้กับผู้ว่าจ้าง
หนังสือค้ำประกันทั้ง 3 ชนิด จะต้องออกโดยสถาบันการเงิน
ซึ่งโดยเฉลี่ยแล้วมูลค่าหนังสือค้ำประกันรวมที่บริษัทต้องวางไว้กับลูกค้า คิดเป็นประมาณร้อยละ
25-30 ของมูลค่างาน ซึ่ง ณ วันที่ 31 ธันวาคม 2549
บริษัทมีวงเงินหนังสือค้ำประกันจากสถาบันการเงิน 10 แห่ง คิดเป็นวงเงินรวมทั้งสิ้น 11
พันล้านบาท โดยบริษัทจะมีความสามารถในการรับงานได้ประมาณ 20,000 ล้านบาทต่อปี
อย่างไรก็ตาม
บริษัทยังมีความสามารถที่จะขอขยายวงเงินหนังสือค้ำประกันเพิ่มจากสถาบันการเงินได้อีกในอนาคต

สำหรับการประมูลงานที่มีมูลค่าสูง
บริษัทสามารถนำโครงการที่ประมูลได้ไปค้ำประกันเงินกู้เพื่อใช้ในการดำเนินงานรวมทั้งการออกหนังสือค้ำประกันต่าง
ๆ ด้วย (Project Finance)

3.3.2 ขั้นตอนการทำงานของบริษัท

ระยะเวลาตั้งแต่บริษัทเข้าประมูลงานจนถึงการส่งมอบงานแล้วเสร็จจะอยู่ระหว่าง 6 เดือน ถึง 2
ปี ขึ้นอยู่กับขนาดของโครงการและความเร่งรัดของลูกค้าเจ้าของโครงการ

3.3.3 วัตถุดิบที่ใช้ในการให้บริการ

วัตถุดิบหลักที่ใช้ในการให้บริการติดตั้งแก่ลูกค้า ประกอบด้วยอุปกรณ์หลักและวัสดุทั่วไป
โดยอุปกรณ์หลักสามารถแบ่งตามประเภทของงานระบบได้ดังนี้

  ----------------------------------- --------------------------------------------------
  อุปกรณ์ระบบไฟฟ้า                       : เครื่องกำเนิดไฟฟ้า หม้อแปลง สวิทช์เกียร์ อุปกรณ์เตือนไฟ
                                      สวิทช์ตัดตอน ตู้ไฟฟ้า
                                      สายไฟฟ้า

  อุปกรณ์ระบบสื่อสารโทรคมนาคม             : เสาส่งสัญญาณ อุปกรณ์วิทยุรับ-ส่ง อุปกรณ์เครื่องโทรศัพท์
                                      จานรับ-ส่งสัญญาณดาวเทียม

  อุปกรณ์ระบบปรับอากาศ                   : เครื่องทำความเย็น หอผึ่งเย็น ปั๊มน้ำหมุนเวียน เครื่องเป่าลมเย็น
                                      พัดลม อุปกรณ์ควบคุมอัตโนมัติ ฉนวนกันความร้อน

  อุปกรณ์ระบบสุขาภิบาลและระบบป้องกันอัคคีภัย   : ปั๊มน้ำชนิดต่างๆ วาล์ว อุปกรณ์ดับเพลิง ตู้ควบคุมไฟฟ้าอัตโนมัติ
                                      ท่อน้ำชนิดต่างๆ

  อุปกรณ์สำหรับงานก่อสร้าง                 : คอนกรีตผสมเสร็จ เหล็กเส้น เหล็กโครงสร้าง อิฐ หิน ทราย
  ----------------------------------- --------------------------------------------------

ส่วนวัสดุทั่วไปที่ใช้ในการติดตั้งงานแต่ละระบบมีความแตกต่างกันบ้าง เช่น ท่อน้ำประเภทต่างๆ
อุปกรณ์ข้อต่อของท่อต่างๆ ท่อร้อยสายไฟฟ้า เหล็กรูปพรรณสำหรับงานติดตั้ง สกรู น๊อต
เหล็กแผ่นสังกะสี ลวดเชื่อม เป็นต้น
ซึ่งวัสดุทั่วไปสามารถจัดหาได้ง่ายและสามารถหาซื้อได้โดยทั่วไปภายในประเทศ

ในการติดตั้งระบบวิศวกรรมให้มีคุณภาพดีและตรงตามความต้องการของลูกค้า
ต้องจัดหาวัสดุและอุปกรณ์จากแหล่งที่เหมาะสม
โดยบริษัทจะสั่งซื้อวัสดุและอุปกรณ์จากผู้จัดจำหน่ายที่อยู่ในรายชื่อผู้จัดจำหน่ายวัสดุและอุปกรณ์ที่ผ่านการพิจารณาจากบริษัทในเรื่องของคุณภาพและบริการจนเป็นที่ยอมรับในเบื้องต้น
(Approved Venders List) เท่านั้น
ปัจจุบันบริษัทมีผู้จัดจำหน่ายวัตถุดิบที่ผ่านการยอมรับเบื้องต้นจำนวน 1,077 บริษัท
แบ่งเป็นผู้จัดจำหน่ายวัตถุดิบสำหรับระบบไฟฟ้า 255 บริษัท ระบบสื่อสารโทรคมนาคม 22 บริษัท
ระบบปรับอากาศ 181 บริษัท ระบบสุขาภิบาลและระบบป้องกันอัคคีภัย 208
บริษัทสำหรับงานก่อสร้าง 225 บริษัท และมีผู้จัดจำหน่ายร่วมหลายระบบอีก 186 บริษัท

ในการจัดหาวัสดุและอุปกรณ์นั้น
เนื่องจากวัสดุและอุปกรณ์หลักสำหรับแต่ละโครงการจะมีรายละเอียดแตกต่างกันตามข้อกำหนดและลักษณะของงานของลูกค้าแต่ละราย
ดังนั้นแผนกจัดซื้อจะเป็นผู้รวบรวมข้อมูลของอุปกรณ์หลักแต่ละโครงการเพื่อดำเนินการจัดหาให้ตามความต้องการ
โดยการแข่งขันประกวดราคาจากผู้จัดจำหน่ายจำนวนมากกว่า 2 ราย ตามความเหมาะสม
และบริษัทจะพิจารณาจากราคาที่ดีที่สุด
เงื่อนไขการชำระเงินที่ดีและคุณสมบัติของวัสดุที่ตรงตามความต้องการ ในส่วนของวัสดุทั่วไป
ซึ่งเป็นวัสดุที่มีความต้องการใช้ในทุกโครงการเป็นจำนวนมาก แผนกจัดซื้อจะทำคำสั่งซื้อรวมกัน
เพื่อลดต้นทุนต่อหน่วย โดยมูลค่าและสัดส่วนการจัดหาวัสดุและอุปกรณ์ของกลุ่มบริษัทในระยะ 3
ปีที่ผ่านมา เป็นดังนี้

หน่วย : ล้านบาท

  ---------- ----------- ---------- ------- ---------- ------- ---------- -------
  ประเภท     แหล่งที่มา     ปี 2549             ปี 2548             ปี 2547     

                         มูลค่า       ร้อยละ   มูลค่า       ร้อยละ   มูลค่า       ร้อยละ

  อุปกรณ์หลัก   ในประเทศ    4,268.00   87.48   2,226.00   55.50   1,480.00   56.1

             ต่างประเทศ   611.00     12.52   1,780.00   44.50   1,160.00   43.9

  วัสดุทั่วไป    ในประเทศ    582.00     93.72   267.01     71.80   1,190.00   86.9

             ต่างประเทศ   39.00      6.28    105.00     28.20   180.00     13.1
  ---------- ----------- ---------- ------- ---------- ------- ---------- -------

ถึงแม้ว่าบริษัทจะมีการสั่งซื้อวัตถุดิบจากต่างประเทศ
แต่บริษัทจะสั่งซื้อวัตถุดิบผ่านตัวแทนจัดจำหน่ายด้วยเงินบาทเป็นส่วนใหญ่
หากมีวัตถุดิบใดต้องสั่งซื้อด้วยเงินสกุลต่างประเทศ
บริษัทจะลดความเสี่ยงทางด้านอัตราแลกเปลี่ยนโดยการซื้อเงินตราล่วงหน้า (Forward
Contracts)

การรักษาความสัมพันธ์ที่ดีกับผู้จำหน่ายวัตถุดิบและอุปกรณ์จะเป็นปัจจัยสำคัญอีกปัจจัยหนึ่งที่เอื้อประโยชน์ในการประกอบธุรกิจ
ไม่ว่าจะเป็นการให้ส่วนลดพิเศษในการสั่งซื้อ การส่งมอบของทันตามกำหนดเวลา
การให้ความช่วยเหลือทางเทคนิค การช่วยเก็บรักษาสินค้าคงคลังที่ยังไม่ใช้งาน
การป้องกันภาวะการขาดแคลนวัตถุดิบ เป็นต้น
ซึ่งผู้จำหน่ายวัตถุดิบและอุปกรณ์ของบริษัทส่วนใหญ่จะเป็นผู้จัดจำหน่ายที่ติดต่อกับบริษัทมาเป็นระยะเวลานาน
ดังนั้น ความสัมพันธ์ของบริษัทกับผู้จำหน่ายวัตถุดิบและอุปกรณ์จะอยู่ในระดับที่ดี นอกจากนี้
ผู้จำหน่ายวัตถุดิบและอุปกรณ์จะให้ความช่วยเหลือทางเทคนิคแก่บริษัทในกรณีที่ผู้จำหน่ายวัตถุดิบและอุปกรณ์แนะนำสินค้าใหม่ๆ
เช่น เครื่องทำความเย็น ปั๊มน้ำหมุนเวียน เครื่องเป่าลมเย็น เครื่องปรับอากาศ
อุปกรณ์ควบคุมอัตโนมัติ เป็นต้น

4.  ผลกระทบต่อสิ่งแวดล้อม

    บริษัทมีมาตรการอย่างเคร่งครัดในการดำเนินการก่อสร้างและติดตั้งงานระบบอย่างเป็นมาตรฐาน
    และสอดคล้องกับข้อกำหนดและกฎเกณฑ์ต่าง ๆ ที่กฎหมายได้บัญญัติไว้
    โดยบริษัทมุ่งเน้นงานที่บริษัทดำเนินการอยู่จะไม่มีผลกระทบต่อสิ่งแวดล้อมเป็นสำคัญ

5.  งานที่ยังไม่ได้ส่งมอบ

    ณ วันที่ 10 มีนาคม 2550 บริษัทมีงานที่ยังไม่ได้ส่งมอบจำนวน 40 โครงการ
    เป็นมูลค่างานที่ยังไม่ได้ส่งมอบหรือยังไม่ได้ปฏิบัติงานทั้งสิ้น 33,412.80 ล้านบาท
    ตามรายละเอียดดังนี้

    หน่วย : ล้านบาท

+-----------------------------+----------+--------+---------+---------+
| ชื่อโครงการ                   | ป        | กำ     | มูลค่างาน | ยังไม    |
|                             | ระเภทงาน | หนดการ |         | ่ส่งมอบหร |
|                             | [1]¹     | แ      |         | ือยังไม่ได |
|                             |          | ล้วเสร็จ |         | ้ปฏิบัติงาน |
+=============================+==========+========+=========+=========+
| ห้างสรรพสินค้าและศูนย์การค้า      |          |        |         |         |
+-----------------------------+----------+--------+---------+---------+
| Bobae Center                | 1, 2, 3, | 25     | 1       | 24.53   |
|                             | 4        | /04/05 | ,063.84 |         |
+-----------------------------+----------+--------+---------+---------+
| Tesco Lotus Express 70      | 1, 2, 3  |        | 81.34   | 31.85   |
| stores                      |          |        |         |         |
+-----------------------------+----------+--------+---------+---------+
| Tesco Lotus Supermarket 5   | 1, 2, 3  | 13     | 36.00   | 23.40   |
| Branch                      |          | /11/06 |         |         |
+-----------------------------+----------+--------+---------+---------+
| Tesco Lotus Hypermarket     | 1, 2, 3  | 15     | 128.40  | 128.40  |
| Baan Fah Piyarom            |          | /08/06 |         |         |
+-----------------------------+----------+--------+---------+---------+
| Tesco Lotus Samparn         | 1, 2, 3  | 14     | 127.00  | 127.00  |
|                             |          | /02/07 |         |         |
+-----------------------------+----------+--------+---------+---------+
| Tesco Lotus City Park       | 1, 2, 3  | 14     | 83.35   | 83.35   |
| Bangplee Samutprakarn       |          | /04/07 |         |         |
+-----------------------------+----------+--------+---------+---------+
| Tesco Lotus Lopburi         | 1, 2, 3  | 02     | 5.56    | 5.56    |
|                             |          | /04/07 |         |         |
+-----------------------------+----------+--------+---------+---------+
| Tesco Lotus Nakornchaisri   | 1, 2, 3  | 07     | 115.56  | 115.56  |
|                             |          | /08/07 |         |         |
+-----------------------------+----------+--------+---------+---------+
| อาคารจอดรถ Major Cineplex   | 4        |        | 98.44   | 98.44   |
| รัชโยธิน                      |          |        |         |         |
+-----------------------------+----------+--------+---------+---------+
| Tesco Lotus Krabi           | 1, 2, 3  |        | 172.80  | 172.80  |
+-----------------------------+----------+--------+---------+---------+
| อาค                         |          |        |         |         |
| ารสำนักงานและโรงงานอุตสาหกรรม |          |        |         |         |
+-----------------------------+----------+--------+---------+---------+
| Green Sports Rangsit        | 1, 2, 3, |        | 50.14   | 3.42    |
|                             | 4        |        |         |         |
+-----------------------------+----------+--------+---------+---------+
| Time Regency                | 1, 2, 3  | 03/05  | 13.00   | 10.40   |
+-----------------------------+----------+--------+---------+---------+
| Eksatorn                    | 4        | 31     | 75.86   | 2.28    |
|                             |          | /05/06 |         |         |
+-----------------------------+----------+--------+---------+---------+
| โรงงานกรีนสปอต รังสิต          | 1, 2, 3  |        | 0.39    | 0.36    |
+-----------------------------+----------+--------+---------+---------+
| Wannasorn Building          | 1, 2, 3, | 31     | 626.19  | 568.96  |
|                             | 4        | /12/07 |         |         |
+-----------------------------+----------+--------+---------+---------+
| โรงแรม อาคารที่พักอาศัยและรีสอร์ท |          |        |         |         |
+-----------------------------+----------+--------+---------+---------+
| Woraburi Hotel, Ayuthaya    | 1, 2, 3  | 22     | 57.08   | 22.56   |
|                             |          | /07/04 |         |         |
+-----------------------------+----------+--------+---------+---------+
| Fortune Condo Town          | 1, 2, 3  | 24     | 263.35  | 12.63   |
|                             |          | /03/05 |         |         |
+-----------------------------+----------+--------+---------+---------+
| CP 303 – Residential        | 1, 2, 3  | 14     | 1       | 12.02   |
| Completion Works/           |          | /01/06 | ,592.75 |         |
|                             |          |        |         |         |
| Asian Games Doha 2006       |          |        |         |         |
+-----------------------------+----------+--------+---------+---------+
| Burasari Hotel, Phuket      | 1, 2, 3  | 31     | 120.54  | 16.18   |
|                             |          | /12/04 |         |         |
+-----------------------------+----------+--------+---------+---------+
| Phulay Beach Resort Krabi   | 1, 2, 3  | 31     | 145.44  | 18.37   |
|                             |          | /10/05 |         |         |
+-----------------------------+----------+--------+---------+---------+
| Baan Euaarthorn             | 4        | 28     | 15      | 15      |
|                             |          | /12/06 | ,871.03 | ,211.08 |
+-----------------------------+----------+--------+---------+---------+
| Moevenpick Resort & Spa and | 1, 2, 3  | 31     | 1       | 1       |
| Palm Laguna                 |          | /12/06 | ,486.09 | ,409.75 |
|                             |          |        |         |         |
| Residences DUBAI            |          |        |         |         |
+-----------------------------+----------+--------+---------+---------+
| Merit Sign Co., Ltd.        | 1, 2, 3  | 17     | 46.32   | 27.43   |
|                             |          | /01/07 |         |         |
+-----------------------------+----------+--------+---------+---------+
| Mckenna Service Apartment   | 1, 2, 3, | 30     | 271.54  | 152.91  |
|                             | 4        | /06/07 |         |         |
+-----------------------------+----------+--------+---------+---------+
| Le Raffine’                 | 1, 2, 3, | 14     | 581.74  | 488.71  |
|                             | 4        | /02/08 |         |         |
+-----------------------------+----------+--------+---------+---------+
| Jamjuree Square             | 1, 2, 3, | 29     | 2       | 2       |
|                             | 4        | /10/07 | ,568.23 | ,213.93 |
+-----------------------------+----------+--------+---------+---------+
| JW Marriott Timeshare Phase | 1        | 16     | 52.00   | 52.00   |
| 3                           |          | /06/07 |         |         |
+-----------------------------+----------+--------+---------+---------+
| Toscana Valley Pakchong     | 1, 2     | 29     | 41.12   | 41.12   |
|                             |          | /11/06 |         |         |
+-----------------------------+----------+--------+---------+---------+
| Dubai Lagoon                | 1, 2, 3, | 06/08  | 5       | 5       |
|                             | 4        |        | ,375.00 | ,375.00 |
+-----------------------------+----------+--------+---------+---------+
| คอนโดมิเนียม ปริญสิริ            | 4        | 31     | 180.83  | 180.83  |
|                             |          | /07/07 |         |         |
+-----------------------------+----------+--------+---------+---------+
| IBIS Patong Phuket          | 1, 2, 3, | 04/08  | 177.22  | 177.22  |
|                             | 4        |        |         |         |
+-----------------------------+----------+--------+---------+---------+
| อื่นๆ                         |          |        |         |         |
+-----------------------------+----------+--------+---------+---------+
| โคร                         | 5        | 19     | 49.20   | 0.98    |
| งข่ายเคเบิ้ลใยแก้วกรุงเทพ-ปริมณฑล |          | /01/04 |         |         |
+-----------------------------+----------+--------+---------+---------+
| Energy Power System         | 1, 3, 4  | 29     | 125.40  | 33.86   |
|                             |          | /05/06 |         |         |
+-----------------------------+----------+--------+---------+---------+
| National Printing of        | 1, 2, 3  | 30     | 864.67  | 187.47  |
| Thailand Phase II           |          | /04/08 |         |         |
+-----------------------------+----------+--------+---------+---------+
| Assumtion Bangrak School    | 1, 2, 3  | 22     | 66.51   | 31.53   |
|                             |          | /10/06 |         |         |
+-----------------------------+----------+--------+---------+---------+
| Vichaiyuth Hospital         | 1, 2, 3  | 21     | 300.10  | 220.66  |
|                             |          | /02/07 |         |         |
+-----------------------------+----------+--------+---------+---------+
| EGAT – Nonthaburi           | 1, 2, 3  | 30     | 280.00  | 185.68  |
|                             |          | /04/08 |         |         |
+-----------------------------+----------+--------+---------+---------+
| PEA-DSD-3/2004              | 1        | 26     | 216.48  | 196.99  |
|                             |          | /10/06 |         |         |
+-----------------------------+----------+--------+---------+---------+
| Civil Court                 | 1, 2, 3  | 30     | 333.00  | 307.62  |
|                             |          | /05/07 |         |         |
+-----------------------------+----------+--------+---------+---------+
| PEA-TSD.8.1.P3.3A/2548      | 1        | 30     | 269.45  | 237.12  |
|                             |          | /12/07 |         |         |
+-----------------------------+----------+--------+---------+---------+
| วัดพระธรรมกาย เฟส 1          | 1, 2     |        | 0.64    | 0.64    |
+-----------------------------+----------+--------+---------+---------+
| รวม                         |          |        | 34      | 28      |
|                             |          |        | ,013.60 | ,210.60 |
+-----------------------------+----------+--------+---------+---------+

[1] ^(/ 1) งานประเภท 1 หมายถึง ระบบไฟฟ้า งานประเภท 2 หมายถึง
ระบบประปาและสุขาภิบาล และป้องกันอัคคีภัย

งานประเภท 3 หมายถึง ระบบปรับอากาศ งานประเภท 4 หมายถึง งานก่อสร้างโยธา

งานประเภท 5 หมายถึง ระบบสื่อสารโทรคมนาคม